Diari Oficial de la Generalitat Valenciana


Sumari del DOGV 6080, del 17-08-2009 (2009/9550)

RESOLUCIÓ de 6 d'agost de 2009, del secretari autonòmic d'Ocupació, director general del Servici Valencià d'Ocupació i Formació, sobre informació publica i obertura de termini relativa als plans integrals d'ocupació per a la recol·locació de treballadors afectats per processos de reconversió o de reestructuració d'empreses, per al període 2009-2010 i per la qual es dóna publicitat a la línia de crèdit i a l'import destinat a finançar el pla integral corresponent als expedients de regulació d'ocupació objecte d'esta convocatòria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6080

Data del DOGV
:   17-08-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/9550


Data del document
:   06-08-2009

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * ajuda a l'ocupació
    * suport econòmic
    * ajuda pública

RESOLUCIÓ de 6 d'agost de 2009, del secretari autonòmic d'Ocupació, director general del Servici Valencià d'Ocupació i Formació, sobre informació publica i obertura de termini relativa als plans integrals d'ocupació per a la recol·locació de treballadors afectats per processos de reconversió o de reestructuració d'empreses, per al període 2009-2010 i per la qual es dóna publicitat a la línia de crèdit i a l'import destinat a finançar el pla integral corresponent als expedients de regulació d'ocupació objecte d'esta convocatòria. [2009/9550]  
En data 30 de gener de 2009 (DOCV núm. 5.944) es va publicar l'Ordre de 30 de desembre de 2008, de la Conselleria d'Economia, Hisenda i Ocupació, per la qual es regulen i es convoquen subvencions destinades a la implantació de plans integrals d'ocupació per a la recol·locació de treballadors afectats per processos de reconversió o de reestructuració d'empreses, per al període 2009-2010.   
Els articles 2.2 i 11.6 de la mencionada ordre establixen que el director general del SERVEF donarà publicitat als expedients de regulació d'ocupació que siguen objecte dels plans previstos en esta, amb indicació de l'empresa a què corresponen i el nombre de treballadors afectats per la recol·locació, així com el termini de presentació de sol·licituds per part de les entitats promotores.   
Després de la publicació de la Llei 17/2008, de 29 de desembre, de Pressupostos de la Generalitat per a l'exercici 2009 (DOCV de 31 de desembre de 2008), i d'acord amb el que establix l'article 47 del Text Refós de la Llei d'Hisenda Pública de la Generalitat Valenciana, aprovat mitjançant un Decret Legislatiu de 26 de juny de 1991 del Consell de la Generalitat (DOGV de 17 de juliol de 1991), i de la disposició addicional primera de l'esmentada convocatòria, es procedix a publicar el crèdit per a finançar els dits projectes, així com la línia pressupostària al càrrec de la qual han de realitzar-se.  
En virtut dels antecedents exposats, resolc:  
Primer  
a) Establir un termini de presentació de sol·licituds a comptar de l'endemà de la publicació de la present Resolució en el Diari Oficial de la Comunitat Valenciana fins al dia 10 de setembre de 2009 inclusivament, a fi que les entitats promotores presenten les seues sol·licituds relatives a l'execució de plans integrals d'ocupació per a la recol·locació dels treballadors de les empreses relacionats en l'annex I a esta resolució.  
b) En el mateix termini indicat en l'apartat anterior podran així mateix les entitats promotores presentar sol·licituds per al grup d'empreses assenyalat en l'annex II d'esta resolució, i que va ser publicat en la Resolució de 5 de juny de 2009, del secretari autonòmic d'Ocupació, director general del Servici Valencià d'Ocupació i Formació, sobre informació pública i obertura de termini relativa als plans integrals d'ocupació per a la recol·locació de treballadors afectats per processos de reconversió o de reestructuració d'empreses per al període 2009-2010 (DOCV de 12.06.2009), per no haver-se presentat cap sol·licitud en el termini donat en la dita resolució.  
Les sol·licituds i característiques dels projectes hauran d'ajustar-se al que establix l'Ordre de 30 de desembre de 2008 anteriorment referenciada.  
Les sol·licituds, per a major eficàcia en la seua tramitació, es presentaran preferentment al registre del SERVEF, carrer Navarro Reverter, núm. 2, 46684 València, i s'adreçaran al Area de Foment d'Ocupació de la Direcció General de Empleo i Inserció Laboral.  
Les entitats promotores hauran de presentar una sol·licitud i el seu corresponent projecte per cada un dels grups d'empreses relacionats en els annexos d'esta resolució a què pretenguen optar.  
Segon  
Les ajudes per a les entitats promotores dels projectes de l'annex I, regulades en l'article 4 de l'esmentada ordre, es finançaran a càrrec del capítol IV del subprograma 322.51, «Foment d'Ocupació», del Servici Valencià d'Ocupació i Formació, línia codi T5631000, amb un import màxim de 2.890.500 euros, dels quals el 50% estan finançats pel Fons Social Europeu.  
Tercer  
Les ajudes destinades a les entitats promotores, d'acord amb l'article 4.1 de l'ordre s'atorgaran a raó d'un import mitjà de 1.500 euros per participant en el pla integral.  
De conformitat amb el que disposa l'article 17.3 de la mencionada Ordre de 30 de desembre de 2008, en relació amb el que preveu l'article 34.7.f de la Llei 17/2008, de 29 de desembre, de Pressupostos de la Generalitat per al 2009, podrà anticipar-se fins al 100% de la primera anualitat de la subvenció concedida, a sol·licitud de les entitats beneficiàries per mitjà de model normalitzat i prèvia acreditació de la incorporació del 100% dels participants en el pla corresponent.  
Quart  
De conformitat amb el que disposa l'article 56 de la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat, pel qual es modifica la Llei 3/2000, de 17 d'abril, de Creació del Servici Valencià d'Ocupació i Formació, així com el que disposa l'article 17.3 de la mencionada Ordre de 30 de desembre de 2008, tant la realització de l'activitat objecte de la subvenció com el gasto inherent a esta podran estendre's durant l'exercici següent a aquell en què s'haja atorgat la subvenció, sempre que l'activitat s'haja iniciat l'any de concessió.   
Contra el present acte, que posa fi a la via administrativa, podran els interessats interposar recurs contenciós administratiu en el termini de dos mesos, comptats des de l'endemà de la seua publicació, davant de la Sala contenciosa administrativa del Tribunal Superior de Justícia de la Comunitat Valenciana, d'acord amb el que preveu els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció contenciosa administrativa, o, potestativament, recurs de reposició davant d'este mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.  
En el supòsit que les entitats interessades foren administracions públiques, es podrà interposar recurs contenciós administratiu davant d'idèntic òrgan jurisdiccional, de conformitat amb el que establixen els articles 10, 44 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a partir de l'endemà a la notificació, llevat que hi haguera hagut el requeriment a què fa referència l'article 44 de la mencionada llei, i en este cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.  
València, 6 d'agost de 2009.- El secretari autonòmic d'Ocupació, director general del SERVEF: Luis Lobón Martín.  
ANNEX I  
  
ANNEX II  
  
ANEXO I  
  
ANEXO II  
